Ižorai

**Ižorai** (ižorų kalba: *inkeroin*, *ižora*, *ižoralain*; ) – praktiškai išnykusi finų tauta, gyvenanti Ingrijoje, žemėse į pietryčius nuo Sankt Peterburgo. Ižorai kalbėjo ižorų kalba, kuri yra praktiškai išnykusi. Ja kalbančių yra apie 300 žmonių.

Ižorai, kaip ir vodai, yra stačiatikiai. Jie nepainiotini su ingermanlandais (ingrais), kurie kalba suomių kalba ir yra liuteronai.

## Istorija
Ižorų tradicinis arealas yra Ingrijos rytinė dalis, apimanti Karelijos sąsmauką ir teitorijas į pietvakarius nuo Ladogos ežero. XII a. etnosas formavosi **Ižorų žemės** pagrindu. Ši žemė pateko į Naugardo respublikos įtaką, dėl ko jos gyventojai priėmė krikščionybę. 1240 m. minimas ižorų kunigaikštis Pelgusijus, kovojęs su atėjūnais švedais.
 
Kraustantis į šį regioną rytų slavų gentims (daugiausia Ilmenio slovėnams), ižorų gentys ėmė pamažu slavėti, perėmė slaviškus vardus bei pavardes. Nepaisant to, jie išlaikė savo finougrišką kalbą. XVI a. jie vis dar sudarė didžiumą Vodų piatinos gyventojų.

XVII a. ižorus valdė Švedija, kuri juos persekiojo dėl stačiatikių tikėjimo. Dėl tos priežasties daug ižorų buvo priversti migruoti, kur susimaišė su rusais ir jų skaičius krašte ženkliai sumažėjo. Tuo metu ižorai savo krašte jau tapo mažuma, o juos nustelbė suomiškai kalbantys kolonistai ingermanlandai. 

1732 m., kuomet Ingrija sugrįžo Rusijai, atliktas pirmasis krašto gyventojų surašymas, ir tuo metu buvo priskaičiuojama 14,5 tūkst. ižorų. Gana panašus ižorų skaičius išsilaikė iki pat 1930 m. Per XIX a. buvo surinktas ižorų folkloras, vadinamosios *runo* sakmės, kurios saugotos liaudies dainių. Jis stipriai papildė suomių ir karelų sakmes ir leido atkurti Kalevalos epą.

Didžiausias smūgis ižorams buvo suduotas TSRS laikais, kuomet nuo 1930 m. prieš juos buvo vykdomas persekiojimas. 1932 m. buvo sukurta ižorų kalbos abėcėlė lotynų raidėmis. Vien 1935 m. pusė jų buvo ištremti į Sibirą, kur sparčiai asimiliavosi. 1960 m. bebuvo likę vos 1000 ižorų. Likusieji gana greitai prarado savo kalbą ir tapatybę.

Per 2010 m. gyventojų surašymą Rusijoje save ižorais laikė 266 žmonės. Tik apie pusė jų moka ižorų kalbą, ir tai daugiausia vyresniojo amžiaus. Paskutinės ižorų salos yra Ust-lugo ir Vistino kaimai. Estijoje 2000 m. suskaičiuoti 62 ižorai, iš kurių tik 19 mokėjo ižoriškai.

## Ižorų skaičiaus dinamika

ImageSize = width:600 height:300
PlotArea = left:50 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:17000
ScaleMajor = unit:year increment:4000 start:0 gridcolor:gray1
PlotData =
  bar:1732 color:gray1 width:1
   from:0 till:14500 width:15  text:14&nbsp;500 textcolor:red fontsize:8px
  bar:1848 color:gray1 width:1
   from:0 till:17000 width:15  text:17&nbsp;000 textcolor:red fontsize:8px
  bar:1897 color:gray1 width:1
   from:0 till:13774 width:15  text:13&nbsp;774 textcolor:red fontsize:8px
  bar:1926 color:gray1 width:1
   from:0 till:16100 width:15  text:16&nbsp;100 textcolor:red fontsize:8px
  bar:1939 color:gray1 width:1
   from:0 till:7847 width:15  text:7847 textcolor:red fontsize:8px
  bar:1959 color:gray1 width:1
   from:0 till:1062 width:15  text:1062 textcolor:red fontsize:8px
  bar:1970 color:gray1 width:1
   from:0 till:781 width:15  text:781 textcolor:red fontsize:8px
  bar:1979 color:gray1 width:1
   from:0 till:748 width:15  text:748 textcolor:red fontsize:8px
  bar:1989 color:gray1 width:1
   from:0 till:820 width:15  text:820 textcolor:red fontsize:8px
  bar:2002 color:gray1 width:1
   from:0 till:327 width:15  text:327 textcolor:red fontsize:8px
  bar:2010 color:gray1 width:1
   from:0 till:266 width:15  text:266 textcolor:red fontsize:8px


## Nuorodos
* Конькова О. И. Ижора. Очерки истории и культуры. 248 с., илл. СПб, 2009.
* Musayev, V. 2000. The Ingrian Question as a Historical and Political Phenomenon